ΕΝΔΕΙΤΙΚΕΣ ΑΠΑΝΤΗΣΕΙΣ
2.1
α)Τα μέσα καταγραφής που χρησιμοποιούμε για την διαμόρφωση της λανθάνουσας εικόνας με την χρήση των ακτίνων χ είναι:
· Η ακτινολογική κασέτα
· οι ενισχυτικές πινακίδες 
· το ειδικό ακτινολογικό φίλμ.
Β)Οι ακτινολογικές κασέτες εξυπηρετούν καθώς: 
· προστατεύουν το φιλμ από την επίδραση του φωτός 
· συγκρατούν τις ενισχυτικές πινακίδες 
· προσφέρουν μηχανική προστασία στο σύστημα ενισχυτική πινακίδα - φιλμ 
· συμβάλλουν στο να υπάρχει η απαιτούμενη καλή επαφή φιλμ - ενισχυτικών πινακίδων.

 2.2
α)Αν κατά την ακτινογράφηση γινόταν χρήση μόνο κασέτας και φίλμ χωρίς την χρήση των ενισχυτικών πινακίδων τότε η ακτινοβολία έκθεσης θα ήταν δεκάδες φορές μεγαλύτερη για την ίδια ακτινογραφία και η ποιότητα της λαμβανόμενης εικόνας θα ήταν κάκιστη.
β)Η συμβολή των ενισχυτικών πινακίδων συνίσταται στα εξής σημεία: 
· μειωμένη έκθεση του εξεταζόμενου, 
· μειωμένος χρόνος έκθεσης και συνεπώς μειωμένη ασάφεια λόγω κίνησης 
· μειωμένη ηλεκτρική φόρτιση και παραγωγή θερμότητας στη λυχνία με αποτέλεσμα τη μεγαλύτερη διάρκεια «ζωής» της. 




